Ġejna fi kliemu . . . Illum ħassejtni wieħed minnhom , ma stajtx naħseb mod ieħor . Dak li tkun ilek tibni u żżoqq isirlek suf f' ġiex kummenti jew b' nuqqas ta' komprensjoni . Għadda daqsxejn tal- ħin , u ma bqajtx inħossni daqshekk viċin il- qiegħ . Ma felaħx aktar iħaddem l- immaġinazzjoni tiegħu . Fil- kamra kaħlija kellu dawl dgħajjef tant li bilkemm seta' jagħraf bejn ħajt u gwardarobba . Baqa' jiċċassa lejn ir- rifless tat- tieqa mal- ħajt ( jew forsi gwardarobba ) jara il- qtar tax- xita jagħmel effetti strambi fuq il- ħġieġa , bħal qisha qed tinħall . Kultant kien jara qisu wiċċ jibki , kultant qisha ruħ fil- purgatorju jew xi forma sfigurata ta' xi annimal . Kien ilu fuq ġenbu xi nofs siegħa , b' lożor bojod karti u fuq rasu pittura ta' Maria Teresa Pagan . Ma kienx jifhem fil- pittura , infatti la kien jiftakar x' jisimha l- pittriċi u lanqas kemm -il żero niżżel fuq iċ- ċekk , pero għoġbu kunjomha – pagan ; dak baqa' jiftakru . Ħakk dirgħajh ix- xellugija u ħasibha xi irritazzjoni tal- ġilda . Bilfors hekk , ma setgħetx kienet nemusa . Donnu bħal ħassitu u minn warajh telgħet id bi dwiefer miżbugħin b' xi kulur li ma setax jagħraf . Għannqitu . Qisu bħal inħasad u qagħad bilqiegħda fuq soddtu . B' ġismu mbuttalha idha ' l hemm u ċanfarha . " Itteballix l- arloġġ ! Dan jiswa aktar minnek . " Tniehdet tnejn nofsha rieqda , tagħtu sormha u kompliet tongħos . Baqa' bilqiegħda jħares fil- vojt lejn biċċa għamara oħra ( did- darba kienet il- gradenza , u la l- ħajt u lanqas il- gwardarobba ) . Neħħa l- arloġġ , dawwru wiċċu l- isfel u qagħad iħoss it- tinqixa tal- ittra ' C ' għal ' Cartier ' li kien hemm imnaqqxa fuq dahar l- arloġġ . Ħass għajnejh qed jinqalbulu waħedhom . Ma setax jagħmel mod ieħor ħlief jgħollihom ' il fuq u jipprova jara oltre l- kappell t' għajnejh . Il- mużika ippossedietu . Ra kuluri jingħaqdu flimkien , ċrieki jduru fil- vojt , kwadri maqlubin li wara ftit jerġgħu jiġu f' posthom . Xi ħadd ġie ħasdu jgħajjat f' widnejh : " X' buzz hawn eh ? ! " Xejjer tnejn rasu qisu biex ifarfar xi trab li qabadlu ma' rasu u b' wiċċ li juri ċerta bluha qallha : Qabadha minn idha u ġibidha lejh . Qabdilha sormha u tant kellha sormha żgħir li ffitja preċiż fl- intern t' idu . Bisilha għonqha u minflok sab lilu nnifsu jbus ix- xagħar twil li kellha jtir . Lanqas biss ħarset lejh . Beda jieklu l- minkeb u l- madwar . Xammar il- qmis għax ma felaħx iħokk minn fuqha u ġġennen x' ħin ra infezzjoni enormi madwar it- toqba fejn kien injetta likwidu ta' kulur stramb . Kienet saret qisha amoeba fuq mikrosopju , uriha lit- tfajla b' wiċċ imqarras . Meta ratha , ċaqalqet ftit rasha , għollietha u stabtet mal- art . Kien wisq għajjien u mitluf biex jippanikkja . In- nies qishom tbiegħdu kollha minnu u mill- folla joħorġu żewġt iġluf daqsiex lebsin l- abjad u l- aħmar li f' kemm ilni ngħidlek sparrixxewha minn dik l- għagħa . Stħajjilhom żewġ ilpup li ħarġu b' ħeffa minn xi arbuxell , iggranfaw ma' xi ċerva u ħallewlha biss il- kustilji ppuntati u mdemmija . " Imma int tħobbni hux ? " " Jinbidel xi ħaġa jekk ngħidlek ' iva' ? " Ħarset quddiemha lil hinn mill- windscreen , nofsha mbikkma b' dik ir- risposta . Ma setgħetx tifhem il- għala kien qed iħossha hekk għax bdiet tara ħafna sens f' dak li qal . L- ' iva' u l- ' iva , jien irrid ' huma biss kliem fieragħ meta ma jitwettqux . Xtaqet toqgħod tiċċassa lejh , imma taf li jobgħod min iħares lejh hu u jsuq . Jgħid li jibda jiftakar f' meta kien weħel mit- test tas- sewqan , dakinhar il- pulizija kien kielu bil- ħars matul dik il- mawra deċiżiva fil- madwar tal- Furjana . Kien fixklu . Qagħdet tosserva r- ritmu tal- lampi ta' matul it- triq li kull darba li jgħaddu minn ħdejn waħda kien tgħaddi bħal berqa dawl minn fuq il- bonnet jew minn fuq ħaġa oħra li jkollha wiċċ jirrifletti . Issugrat tħares sekonda lejn għajnejh . Dehru imberrqa u d- dawl riflessi fuqhom li kien ġej mil- mera ta' quddiem m' għenhomx wisq . Kompliet tħares lejn il- bqija tat- triq tipprova timmassakra s- silenzju . Is- silenzju għadu agħar mill- ħin , ferm agħar . . . u itwal ukoll . " Imma int tħobbni hux ? " " Jinbidel xi ħaġa jekk ngħidlek ' iva' ? " ' Din biex ġejja illejla ? Ġennitha xi ħabiba żmagata milli għandha jew ! ? Dejjem tiġini b' dad- domandi li nibża' minnhom aktar mill- perċimes ta' Monte Karmeli b' senter taħt għabtu ' ħaseb bejnu u bejn ruħu . B' id waħda fuq il- bieba u l- oħra fuq l- istering qagħad jikkalkula li ma jaqbiżx il- linja bajda mtertqa tat- triq . Ta' warajh probabbli kellu z- zokkor f' għajnjeh għax xegħellu par floodlights tal- patrol boats . Bħallikieku hu , bir- Renault modesta tiegħu mhux diġà kien qed idawwallu biċċa mit- triq . Minn taħt raha tħares . Kien swielu xi għaxar liri żejda dak il- kuntistabbli li qagħad jiċċassa lejh dakinhar li kien tela' l- Furjana f' dik is- sħana impestata tal- bidu ta' Settembru . F' Settembru kien iħoss is- sħana ta' sajf sħiħ tielgħa mill- art , sħana li ma kelliex ċans toħroġ f' xi żmien qabel . Ma riedx jaqla' paroli u ma qallha xejn . Imbagħad waqa' is- silenzju u moħħu ma setax isib fiex jaħseb aktar . Ftakar li kellu problema . Problema oħra apparti dawk l- għexieren li diġà kellu magħha . " Illlum iddeċiedejt . Se nibda ndur bieb bieb inbiegħ magni li jneħħu it- tnietex tal- kalzetti " . Talab li ma tinfaqax tidħak għax ma kellux aptit daħk . " U xogħolok t' issa ? Se tibdlu ma' xogħol daqshekk inkrepattiv ? " It- talb tiegħu instema' imma xorta skanta kif baqgħet serja . " Se ntijielu l- ewwel darba li nidħol xogħol . Hekk qed inħoss li għandi nagħmel . Niltaqa' ma ħafna nies , ma nismax min jgħajjat miegħi kull filgħodu , ftit responsabbiltà . . . u naħdem f' liema ħin tal- ġurnata rrid . " " Bħallikieku titlaq xogħol fiss u tintefa' fil- bejgħ tal- magni tat- tnietex mhuwiex atteġġjament altament irresponsabbli ! Insejt li l- post li xtrajna bdew ifaqqsu l- annimali fih grazzi għall- abbandun totali li qiegħed fih ? ! " Inbiegħuh u nixtru ieħor . . . wara kollox int ridt tkun pompuża u tixtri post li jesa l- ġiex tużżani tfal ta' Marinton . Biex wara kollox jien u int biss konna se nibdew nżanżnuħ ! " " Mhux eżatt . . . " " X' jiġifieri ? ! " Kien hemm sinkronija perfetta mal- beraq li beda jinstema' fil- bogħod u l- ħoss tal- brakes li waqqaf lit- tyres ħesrem . Lil Martin Attard minn dejjem kont nafu bħala konċentrat ta' kreattività fejn jidħol web design . Ix- xogħolijiet tiegħu nnutajthom xhur ilu u bla ma jaf , f' xi mumenti kien ta' ispirazzjoni għalija wkoll . Dan l- aħħar jiem irnexxielu jitfa' fis- seħħ waħda mill- akbar xewqiet li kellu - jipproduċi ezine li jippromwovi talent artistiku lokali . Naħseb li hija idea eċċellenti meta tqis li sal- ġurnata tal- lum , f' Malta hija kemmxejn diffiċli turi rixek . U meta taħseb ; li twaħħadt mal- kulturi kollha ; li sirt taf il- misteru tal- Bermuda ; li kissirt il- kumplikazzjonijiet imsakkrin tal- λ ; li sibt il- kalċi mqaddes . . . . . . tirċievi posta elettronika : Kont għadni bilkemm naf xi tfisser mużika , lejn l- aħħar tas- sena 1997 . Dik is- sena kienet estremament għammiela fil- ħruġ ta' ħafna albums rivelatorji , u ridt jew ma ridtx bdejt ninnamra man- noti mużikali , simili ta' kif għamlu dawk il- baħrin mas- sireni fi żmien il- fantażiji letterarji ta' Omeru . Kollha ismijiet kbar , kollha albums li għalkemm tiklok idejk biex tniżżilhom b' xejn minn fuq l- għanqbuda diġitali ħa teħles , xorta jkun aktar għaqli li tixtri l- oriġinali . U fost din l- għagħa mużikali kollha għaxija minnhom , bħalma kont nagħmel kważi kuljum , tfajtu fuq id- deċedut TMC 2 ( stazzjon televiżiv li għadda minn kull tip ta' stupru qabel ma nbiegħ lil ma nafx min biex is- sid preċedenti , Vittorio CG , jgħix ħajja ' aktar mistrieħa' ) . F' dawk iż- żminijiet dak kien ir- risposta Taljana għall- furur kollu li kien hemm idur mal- MTV , nice try guys . Dan TMC 2 tista' tgħid kien iddedikat kollu għall- mużika internazzjonli b' persentaġġ żgħir minnu ddedikat għall- mużika Taljana . U għalkemm il- mużika Taljana qatt ma kienet tispikka fil- listi tiegħi , il- vidjos mużikali tagħhom ġeneralment kienu jkunu ta' kwalità superjuri . Fost dawn kien spikka wieħed , , minn Turin b' oriġini Sqallin , f' karozza bil- lejl imejjel rasu u jirrepja flimkien ma' bi " Quelli Che Benpensano " .